ในวันนี้นายลักกี้ก็จะคงมารีวิวร้านอาหารแบบปิ้งย่างญี่ปุ่นกันต่อเลยนะครับ ^^
โดยในวันนี้ นายลักกี้จะมารีวิวร้านเนื้อย่างญี่ปุ่น ที่อยู่ในซอยสุขุมวิท 101/1 โดยร้านจะเปิดอยู่ริมถนนในตอนกลางคืน เวลากินจะชิลๆดีแท้
และร้านเนื้อย่างญี่ปุ่นที่ผมจะมารีวิวในวันนี้คือ

ร้าน I-Ya Yakiniku ครับ ^^

ที่ตั้ง : ร้านจะอยู่ในซอย สุขุมวิท 101/1 ใกล้กับปากซอยวชิรธรรมสาธิต 7
การเดินทาง : ขับรถเข้ามาในซอยสุขุมวิท 101/1 แล้วขับมาเรื่อยๆ ร้านจะอยู่ทาทงด้านซ้ายก่อนถึงซอยวชิรธรรมสาธิต 7

ร้าน I-Ya Yakiniku เป็นร้านที่ขายอาหารประเภทเนื้อย่างญี่ปุ่น แบบเป็น "จานๆ" ไม่มี "บุฟเฟ่" ในราคาย่อมเยาว์ จึงเหมาะกับคนที่อยากกินเนื้อย่างที่กินบุฟเฟ่ไม่คุ้มเป็นอย่างมากครับ
ร้านจะเป็นลักษณะแผงลอย บรรยากาศร้านจะเป็นแบบ Open Air ร้านจะเปิดในตอนกลางคืนมีลมพัดเย็นสบาย แต่ถ้าฝนตกนี่สาหัสเลยครับ
สามารถจอดรถหน้าร้านได้เลย ทางร้านจะมีโต๊ะรองรับลูกค้าได้ประมาณ 5 โต๊ะ เจ้าของร้านบริการเองเลย

เมนูของปิ้งย่างของทางร้าน จะสามารถสั่งได้เป็นจานๆเลย โดยจะมีทั้งเนื้อหมู เนื้อวัว และซีฟู๊ตให้เลือกกิน
โดยราคาของปิ้งย่างต่อจานนั้น จะอยู่ที่ราวๆ 39-79 บาทเท่านั้น ถือว่าราคาไม่แพงเลย

สำหรับในวันนี้ผมกิน
1. สันคอหมู (39 บาท) เป็นเนื้อสันคอที่แล่ออกมาบางๆ พร้อมราดซอสสูตรเฉพาะของทางร้าน ปิ้งกินคู่กับน้ำจิ้มแล้ว รสชาติอร่อยมาก เนื้อนุ่ม หวานเนื้อ กินได้เท่าไหร่เท่ากันเลย
2. เบค่อน (39 บาท) แล่ออกมาได้ขนาดชิ้นกำลังพอดี มีลายสวย กินแล้วหวานมันส์มากๆเช่นกัน 
3. เนื้อติดมัน (49 บาท) อันนี้แนะนำเลยครับ เนื้อติดมันอร่อยมากๆ หวานเนื้อ เนื้อนุ่มอร่อย โดนใจผมสุดๆเลย
โดยรวมๆแล้ว รสชาติไม่แพ้ร้านเนื้อย่างญี่ปุ่นเจ้าดังๆตามห้างเลย แต่เป็นร้านที่เน้นขายแบบจานๆไม่บุฟเฟ่ จึงเป็นทางเลือกที่ดีในวันที่อยากกินน้อยๆครับ ^^

สรุปคะแนนตามความคิดเห็นของผม (เต็ม 5 คะแนน)
รสชาติ : 4.5  = รสชาติของที่สั่งทั้ง 3 อย่าง อร่อยทุกอย่าง และน้ำจิ้มก็อร่อย ยังหาข้อติเรื่องรสชาติไม่ได้เลย
บรรยากาศ : 3.5 = ร้านจะ Chill เพราะเปิดในตอนกลางคืน มีลมพัดผ่าน นั่งสบาย
บริการ 3.5 : บริการได้ดี รวดเร็ว และกันเอง
ราคา : 4 = ราคาต่อจานถือว่าไม่แพงมาก ปริมาณกลางๆ เหมาะสำหรับคนที่กินน้อย หรืออยากกินในปริมาณที่ไม่เยอะ เพราะร้านนี้อร่อยได้ในวงเงินที่กำหนดไว้เองครับ ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 24 / 09 / 55